Os otomans tornoron a controlar a situación pero o rechimen fanariota ya heba deixau d'existir. A convención d'Akkerman de 1826 entre rusos y turcos sustituyó o estatuto por un condominio: os hospodars autotonos serían esleitos por siet anyadas y sozmesos a l'aprobación d'o soldán y o zar. En 1827 os rusos y turcos tornoron a estar en guerra dica que o tractau d'Adrianopoli en 1829, que adchudicaba as bocas d'o Danubio a Rusia y cambiaba o estatuto d'os principaus, que serían gobernaus por principes vitalicios y preneban autonomía administrativa total.